=== Første verdenskrig ===
[[Fil:Austro-Hungarian_fleet_on_maneuvers.jpg|200px|left|thumb|Storflåden sejler ud til [[slaget ved Jylland]] i 1916]]
Storbritanniens frygt for at komme i krig med Tyskland blev til virkelighed i 1914 med udbruddet af 1. Verdenskrig. Den britiske krigserklæring mod Tyskland og dens allierede omfattede også Storbritanniens kolonier og dominions, som bidrog med uvurderlig militær, finansiel og materiel støtte. Over 2,5 mio. mænd gjorde tjeneste i dominion hærene foruden mange tusinde frivillige fra kronkolonierne.<ref>[[#refMarshall|Marshall]], pp. 78–79.</ref> De fleste af Tysklands oversøiske kolonier i Afrika blev hurtigt invaderet og besat og i Stillehavet besatte Australien og New Zealand henholdsvis [[Tysk Ny Guinea]] og [[Samoa]]. Det australske og newzealandske bidrag af tropper til [[slaget om Gallipoli]] i 1915 mod det [[Osmanniske Rige]] havde stor betydning for nationalfølelsen hjemme og markerede en skillelinje i udviklingen af Australien og New Zealand fra kolonier til selvstændige lande. De to lande mindes denne hændelse på [[Anzac Dag|ANZAC Dag]]. Canadierne betragtede [[Slaget om Vimy højderyggen]] i det samme lys.<ref>[[#refLloyd1996|Lloyd]], p. 227.</ref> Dominion landenes betydningsfulde bidrag til krigsindsatsen blev anerkendt i 1917 af den britiske premierminister [[David Lloyd George]] da han inviterede alle premierministrene i dominionlandene til at deltage i et imperiekrigskabinet med henblik på at koordinere imperiets politik.<ref>[[#refLloyd1996|Lloyd]], p. 278.</ref>
Filosofi Historie Kultur Foreninger Organisationer